GiliGold/VAD_KnessetCorpus huggingface dataset:
הלל שמגר: הצלחנו להתגבר על פיגור של שנים קודמות.
הלל שמגר: הרצון המתמיד הוא לקצר את משך הטיפול בתלונה.
הלל שמגר: השנה אני חושש שתהיה לנו בעיה עם ריבוי התלונות.
הלל שמגר: אנחנו עושים מאמצים כבירים במסגרת הזאת.
הלל שמגר: בין השאר המטרה של אגף רימון, רישום, מיון וניתוב תלונות שעליו מופקד היום עורך דין דון יחיא תפקידו באמת לעשות מיון, קודם כל לזרז את הליכי הקבלה של התלונה, לעשות בה מיון ראשוני מהיר מאוד, מיון משפטי, עדיין לא הגענו למיון משפטי מלא אבל מיון משפטי ראשוני כדי שמצד אחת תלונות שהן אינן תלונות בעצם תועברנה או לביקורת או יוכלו אנשים לפנות לגופים אחרים ולא ימתינו שבועות על גבי שבועות לקבל בסוף תשובה שאנחנו לא מטפלים בעניינם.
הלל שמגר: מצד שני לעשות בירורים מקדימים ומשלימים גם עם המתלונן עצמו כדי להעביר לאגף הבירור תיק עם חומר שיש בו תשתית ראשונית שתאפשר להם לקיים את הבירור בצורה יעילה.
הלל שמגר: ודבר לא פחות חשוב לזהות מקרים דחופים ובהם לעשות את הבירור בתיאום עם האגפים כבר במסגרת אותו אגף, גם אם זה נוגע למשרד הפנים, גם אם זה נוגע למשרד התחבורה, אם העניין הוא דחוף, צריך לתת תשובה, אדם לא קיבל אשרה וצריך לצאת לחו"ל, ניתוח דחוף, חדר מיון.
הלל שמגר: והיום אנחנו מגיעים, ראשית כל פונה מקבל היום כבר, פנייתו נקלטת והוא מקבל את אישור הקבלה הראשוני תוך 24 שעות, אנחנו משתדלים תוך 24 שעות, מכתב עם כתובת וטלפון לפנייה.
הלל שמגר: ופה אנחנו התגברנו על איזושהי בעיה שהיתה לפני הקמת האגף שהמתינו לעיתים תקופה ארוכה הרבה יותר כדי לקבל את התשובה.
הלל שמגר: אתם רואים באופן סכמטי את המבנה של הנציבות וכבר אנשים הציגו את עצמם.
הלל שמגר: כל המנהלים נמצאים כאן איתנו והם מנווטים בעצם את עבודת הנציבות הלכה למעשה יום יום שעה שעה.
הלל שמגר: לגבי מאפייני כוח אדם בנציבות.
הלל שמגר: מתוך 67 העובדים המקצועיים אתם רואים את ההתפלגות.
הלל שמגר: 9% מהעובדים המקצועיים שלנו הם מהמגזר הערבי.
הלל שמגר: 61% בעלי תואר שני.
הלל שמגר: השפות שמדוברות בנציבות עשר שפות שמדוברות מה שמקל על העובדים שלנו ליצור את הקשר עם המתלוננים ולתת להם את השירות בשפתם שלהם.
הלל שמגר: והיעדים כפי שהזכיר המבקר לשנה הקרובה, הקמת לשכות נוספות, ביסוס אגף רימון, שכלול ההליכים, קיצור משך הטיפול בתלונות.
הלל שמגר: עד כאן.
יואל חסון: יפה מאוד.
יואל חסון: תודה רבה על הדברים.
יואל חסון: תיכף אני אתן לכם להתייחס אבל חבר הכנסת פינס רצה להתייחס וחברת הכנסת סולדוקין.
אופיר פינס-פז: תודה ליושב ראש.
אופיר פינס-פז: אדוני המבקר, מנהל הנציבות.
אופיר פינס-פז: אני מאוד מחזיק מנציבות תלונות הציבור כל השנים.
אופיר פינס-פז: הדבר הכי יפה שהיא גם פותרת בעיות.
אופיר פינס-פז: אני הייתי בזמנו פונה לנציבות והם היו מתקדמים.
אופיר פינס-פז: היתה תשובה, היה טיפול.
אופיר פינס-פז: צודק לא צודק.
אופיר פינס-פז: זה דבר מאוד יפה.
אופיר פינס-פז: כלומר זה לא רק לציין את התלונות אלא לטפל בתלונות.
אופיר פינס-פז: זה לא קורה הרבה במקומותינו וזה מיכניזם מאוד חשוב.
אופיר פינס-פז: יחד עם זה עם כל הרצון שלכם והעובדה שמגיעות אליכם יותר ויותר תלונות עדיין אנחנו 7 מיליון איש.
אופיר פינס-פז: גם אם נגיע ל-12 אלף תלונות אתם לא מספיק ידועים לציבור.
אופיר פינס-פז: כשאדם נתקל בבעיה החשיבה האינטואיטיבית שלו זה לאו דווקא לפנות לנציבות.
אופיר פינס-פז: את זה צריך לשנות.
אופיר פינס-פז: למרות זה יש הרבה תלונות.
אופיר פינס-פז: אבל אני אומר החשיבה, כשאדם נתקל באיזושהי בעיה, באיזושהי עוולה, הוא אומר רגע רגע אני פונה לנציבות.
אופיר פינס-פז: אני לא בטוח שזו החשיבה האינטואיטיבית של הציבור בישראל ופה יש עוד עבודה שצריך לעשות לפי דעתי למשל בפרסום.
אופיר פינס-פז: פשוט בפרסום.
אופיר פינס-פז: למה שלא תפרסמו בטלוויזיה, ברדיו, לפנות לנציבות.
אופיר פינס-פז: אני לא אומר כל יום.
אופיר פינס-פז: אפשר לעשות פרסום פעם בשנה.
אופיר פינס-פז: זה דבר מאוד חשוב.
אופיר פינס-פז: הדוח הזה חושף את הבירוקרטיה הישראלית במערומיה.
אופיר פינס-פז: שרירות לב, ציניות, חוסר מקצועיות.
אופיר פינס-פז: בכלל הרשות המבצעת בישראל היא בהתפרקות.
אופיר פינס-פז: היא מאבדת את כושר הביצוע שלה.
אופיר פינס-פז: זה הדבר הכי מפחיד בעיניי.
אופיר פינס-פז: אגב זה בכלל לא מעסיק את ממשלות ישראל.
אופיר פינס-פז: אני לא רואה, אני גם הייתי שר ואני גם עוקב אחרי ממשלת ישראל.
אופיר פינס-פז: לא ראיתי ראש ממשלה שקיים דיון על כושר הביצוע של משרדי הממשלה.
אופיר פינס-פז: היום קראתי על משרד הבריאות.
אופיר פינס-פז: איזה דברים מזעזעים.
אופיר פינס-פז: משרדי הממשלה קורסים.
אופיר פינס-פז: לא מסוגלים למלא אחרי המטרות שלהם, היעדים שלהם, לא מסוגלים לשרת את הציבור.
אופיר פינס-פז: דברים קשים ביותר.
אופיר פינס-פז: ואתם חושפים באמצעות תלונות הציבור את הדבר הזה בצורה מאוד חדה.
אופיר פינס-פז: תלונה אחת למשל, זה לא קשור לרשות המבצעת אלא לרשויות המקומיות, העניין הזה של האישה שהתלוננה על הכלבייה באשקלון.
אופיר פינס-פז: פשוט לא יאומן איזו חוצפה ואיזו עזות מצח ומה שהם מרשים לעצמם.
אופיר פינס-פז: בקיצור אתם מראים תמונה שמאוד מובהקת שבעצם הבירוקרטיה השלטונית בישראל די מצפצפת על הציבור.
אופיר פינס-פז: עובדה שכשאתם מתערבים אז חלק גדול מהדברים נפתרים.
אופיר פינס-פז: כשהאזרח הבודד פונה הוא נתקל בחומות בצורות ובדלתות נעולות.
אופיר פינס-פז: וזו בדיוק ההוכחה למציאות הזאת.
אופיר פינס-פז: לכן אני מצטרף לדברי היושב ראש, אני מברך אתכם על העבודה העצומה שאתם עושים.
אופיר פינס-פז: תמשיכו לעשות את העבודה הזו.
אופיר פינס-פז: תרחיבו אותה.
אופיר פינס-פז: אתם מסבים הרבה מאוד קורת רוח להרבה מאוד אנשים בישראל שלא פעם התייאשו או הרימו ידיים או לא האמינו שהבעיות שלהם ייפתרו.
אופיר פינס-פז: אתם מוכיחים שאפשר לעזור לציבור בישראל.
אופיר פינס-פז: וזה מאוד מבורך.
מרינה סולודקין: אני רוצה לברך את המבקר ואת מנהל הנציבות.
מרינה סולודקין: זה הדוח.
מרינה סולודקין: אנחנו נקרא אותו.
מרינה סולודקין: אותי זה מאוד מעניין כי עבודתי כחברת כנסת מאוד דומה למה שאתם עושים רק אני עושה את זה ברוסית.
מרינה סולודקין: אתם אומרים שאתם מקבלים 12 אלף תלונות בשנה.
מרינה סולודקין: אני מקבלת מ-8000 עד 10000 תלונות.
הלל שמגר: אנחנו לא מתחרים בחברי הכנסת.
מרינה סולודקין: מה שאני מכירה שיש חברי כנסת אחרים דוברי רוסית שגם מקבלים הרבה פניות.
מרינה סולודקין: בגלל שהציבור שלנו לא יכול לפנות בצורה ישירה.
מרינה סולודקין: ואני מאוד שמחה שהמבקר אמר שעכשיו יש סניפים שבהם דוברים ערבית, רוסית.
הלל שמגר: יש בשתי הלשכות וגם במשרד שלנו.
אופיר פינס-פז: מרינה אני מציע לך לעבוד איתם כי חלק גדול מהתלונות שמגיעות אליך תעבירי אליהם.
מרינה סולודקין: ההישגים הכי גדולים שלי היו בציבור שלי בגלל שהייתי צריכה לפנות למבקר הקודם.
מרינה סולודקין: קיבלתי עזרה בנושא הפטור ממס כסף מגרמניה.
מרינה סולודקין: שום משרד, שום חבר כנסת, לא משרד המשפטים, רק גולדנברג.
מרינה סולודקין: אני לא מדרבנת לפנות אליכם.
מרינה סולודקין: יש דברים קטנים.
מרינה סולודקין: למשל, בזמן מלחמת עופרת יצוקה פנה אלי איש מהדרום היו לו קשיים לפתוח את המקלט שיש בבניין שלו.
מרינה סולודקין: והוא איש צבא לשעבר.
מרינה סולודקין: ושם היו פנסיונרים.
מרינה סולודקין: הוא היה כמפקד.
מרינה סולודקין: בזמן המלחמה מה עושים?
מרינה סולודקין: המקלט אי אפשר היה לפתוח אותו.
מרינה סולודקין: הוא פנה לרשויות, לרשות המקומית, למשרד הביטחון.
מרינה סולודקין: הוא אמר אני עשיתי מה שאני יכול אבל את המקלט אנחנו לא יכולים לפתוח בזמן הזה.
מרינה סולודקין: פניתי לשר מתן וילנאי, קיבלתי תשובה, לא דובים ולא יער, זה לא אנחנו.
מרינה סולודקין: פניתי לרשות המקומית.
מרינה סולודקין: אז עכשיו אפילו עם דבר כזה קטן למדינה בסכנה מתמדת זה לא עניין קטן.
מרינה סולודקין: עכשיו אני אפנה אליכם כי אין לי מקום לאן לפנות.
מרינה סולודקין: אני מאחלת הצלחה ואנחנו מאוד מעריכים את העבודה שלכם.
יואל חסון: לפני שאני אגיע לסיכום מישהו מהאנשים כאן רוצה להתייחס, לספר, להגיד משהו.
יואל חסון: אני באמת מודה לכם מקרב לב על העבודה.
יואל חסון: אני מייחס לדבר הזה חשיבות ואני קצת מכיר את זה אולי מכיוון אחר כשאני הייתי יועץ ראש הממשלה לפניות הציבור תקופה מאוד ארוכה, למעלה מ-4 שנים ואני תמיד אומר כשאתה נכנס למקומות האלה אתה קודם כל מכיר את עם ישראל, אתה מגלה דברים שאתה לא מגלה בדרך כלל, וזה עוזר לך אחר כך גם בהמשך החיים איך שאתה רואה את התנהלות המדינה ואיך שאתה רואה את התנהלות המערכות ברשויות השונות.
יואל חסון: אז אני מבין אתכם, כל אחד מהעובדים.
יואל חסון: אני יודע כמה אתם רואים בעבודה הזאת שליחות.
יואל חסון: אני ראיתי בה שליחות.
יואל חסון: אני לא ידעתי לאן נכנסתי וכשנכנסתי הבנתי שאני בתפקיד שהוא ממש בעיני שליחות.
יואל חסון: אתה עוזר לאנשים ואתה משנה חיים של אנשים.
יואל חסון: לפעמים אתה פשוט הכתובת האחרונה של האנשים במצוקה.
יואל חסון: ואז אתה זה שעושה להם את השינוי הגדול.
יואל חסון: ואני חושב שזה דבר ענק.
יואל חסון: ובאמת גם הקושי, לפעמים צריך גם לבחור בין כמות לאיכות.
יואל חסון: אתה צריך מתוך הכמות האדירה הזאת למצוא את העוולות האמיתיות.
יואל חסון: אני מודה לכם בשם הוועדה על העבודה שלכם.
יואל חסון: אני מודה לך המבקר שאתה נותן לדבר הזה כל כך הרבה חשיבות.
יואל חסון: אני מבקש מכם לחשוב על תוכנית לפרסם את הפעילות של נציב תלונות הציבור.
יואל חסון: אנשים לא מספיק מודעים לכלי הזה.
יואל חסון: אני מודה לכם על הפעילות שאתם עושים ותודה רבה.
יואל חסון: הנושא על סדר היום, הגנת הפרטיות, אבטחת מידע ואיכותו במאגרי מידע ממשלתיים.
יואל חסון: זה המשך הדיון מהפעם הקודמת, אשר הופסק באמצע כפי שאתם זוכרים, בין השאר מכיוון שהתחושה במהלך הדיון הייתה שגם אלה שהגיעו ונכחו בדיון, מבחינת הוועדה הם לא בדרג המספק, וגם התשובות שניתנו בדיון היו לא מספקות.
יואל חסון: אני מבקש להסביר ולהבהיר, שכיושב ראש הוועדה לביקורת המדינה, אני רואה את דוח מבקר המדינה בנושא הזה, כאחד הדוחות החשובים ביותר והעקרוניים ביותר.
יואל חסון: אני חושב שמאגרי המידע שמחזיקים גורמים ממשלתיים כגון: משרד הפנים, המוסד לביטוח לאומי, וכד', המאגרים האלה ושמירה על המאגרים האלה, מבחינתי, זה דבר חשוב הן מהבחינה הלאומית והן מהבחינה האסטרטגית.
יואל חסון: התחושה, ממה שהתרשמתי גם בדיון וגם בבדיקה שערכתי לאחר מכן, לדעתי גם בחברת תוכנה קטנה יש מערכת אבטחת מידע הרבה יותר טובה מאשר במאגרי המידע של ממשלת ישראל.
יואל חסון: זה מצטרף למה שמצוין בדוחות מבקר המדינה, וגם בעקבות מידע שזרם אלי אחר כך מאזרחים, וכן מעובדים ומכל מיני גורמים שפנו אלי באופן ישיר ובאופן עקיף, גילתי דברים באמת מאוד קשים.
יואל חסון: בדיון הזה, אני מתכוון להבין קודם כל את שורש הבעיה וגם לראות איך אנחנו מקדמים וזזים קדימה, מטפלים ומשנים את המציאות הנוכחית.
יואל חסון: למרות שזה המשך דיון, אני אבקש שנציג מבקר המדינה יציג בתמציתיות את הנקודות העיקריות.
בעז ענר: כפי שציינת, הדוח מצביע על פרצות, שלעיתים הן מהותיות בהגנת הפרטיות.
בעז ענר: יש מקרים שהדוח מדווח על זליגת מידע החוצה, יש גם בעיות באיכות הנתונים ועדכנותם של הנתונים.
בעז ענר: בשורה התחתונה, יש צורך להגביר בקרות, לערוך סקר סיכונים, ולהגביר את המודעות של העובדים.
בעז ענר: פרטים נוספים, ימסור מנהל האגף ישראל אקשטיין.
ישראל אקשטיין: בוקר טוב, הביקורת נערכה בחודשים מאי – נובמבר 2008, והנקודה הראשונה שהוצגה בביקורת בנושא רשות האוכלוסין וההגירה ומעברי משרד הפנים במשרד הפנים, היא הבעיה של אי מינוי ממונה לאבטחת מידע, לא במשרד הפנים ולא ברשות האוכלוסין, וזה בניגוד לדרישות חוק הגנת הפרטיות והתקש"ר – תקנות שירות המדינה .
ישראל אקשטיין: בשנים 2006-7 הוצעה למכירה באתר האינטרנט, על ידי אלמוני, תכנה המכילה נתונים ממרשם האוכלוסין הכוללים קשרי משפחה בין אזרחים.
ישראל אקשטיין: וועדת הפנים והגנת הסביבה של הכנסת ביקשה חקירה משטרתית בעניין.
ישראל אקשטיין: משרד הפנים הגיש תלונה במשטרה.
ישראל אקשטיין: בשנת 2008 שלח משרד הפנים למשטרה 20 לקוחות שמקבלים קובצי עדכון גדולים ממערכת "אביב", שיתכן שהמידע זלג מאחד מהם.
ישראל אקשטיין: בחודש מרץ, סגרה המשטרה את תיק החקירה בטענה שלא ניתן לחקור כל כך הרבה חשודים, ולכן העבריין לא נודע.
ישראל אקשטיין: בין המסמכים שמסר משרד הפנים למשטרה היה סיכום פגישה שבו נכללו כעשרה גופים שקיבלו עדכוני מרשם בהיקפים גדולים.
ישראל אקשטיין: אחד מהם אף זוהה כמקבל נתונים בצורה דומה למבנה המאגר שהופץ באינטרנט.
ישראל אקשטיין: אפילו גוף זה לא נחקר על ידי המשטרה.
ישראל אקשטיין: במרץ 2008, הוחל במערך המחשוב של מרשם האוכלוסין ברישום יומן שימוש "לוג" לשם מעקב אחרי שאילתות שהציגו עובדי משרד הפנים.
ישראל אקשטיין: נמצא שבתקופה מרץ-יולי 2008 הוצגו שאילתות באמצעות הרשאות של 78 משתמשי מערכת שאלה שהו בחוץ לארץ.
ישראל אקשטיין: כמו כן נמצא שהוצגו שאילתות, באמצעות הרשאות גישה של חמישה משתמשים, שלפי הרישומים במערכת "אביב" נפטרו לפני מועד ביצוע השאילתות.
יואל חסון: תוכל להגיד בנוגע לאותו מאגר שפורסם באינטרנט, לאיזה הפרופיל מאגר הוא היה דומה?
ישראל אקשטיין: למאגר של אחד המשתמשים.
יואל חסון: מי המשתמש?
ישראל אקשטיין: של אחד מהמשתמשים.
יואל חסון: איזה סוג לקוח?
ישראל אקשטיין: אנחנו יכולים לציין מי הלקוח?
אורי אריאל: היושב ראש, לפי דעתי, לאור הדוח הזה אין בעיה עם מאגר הביומטרי שעומד לפנינו, זה ישמר היטב וכל אחד יוכל לקחת אותו.
ישראל אקשטיין: באוגוסט 2008, עשר שנים מאז מוחשב מרשם האוכלוסין הוגש לראשונה לרשות האוכלוסין דוח סקר סיכונים על מערכת "אביב".
ישראל אקשטיין: בסקר הסיכונים עלו ליקויים שמצביעים על פרצות העלולות להוביל לדליפת נתונים רגישים ולשיבוש הפעילות השוטפת בעקבות ניסיונות תקיפה או טעויות אנוש שלא התגלו.
ישראל אקשטיין: מנהל מינהל האוכלוסין באילת, ניצל לרעה במשך שנה את מעמדו ואת הגישה הכמעט בלתי מוגבלת שהייתה לו למשאבי מערכת "אביב".
ישראל אקשטיין: בין השאר למעשים של הנפקת דרכונים שלא כדין ולביצוע מניפולציות בתאריכים שונים במרשם.
ישראל אקשטיין: בעקבות הדוח פותח במערכת "אביב" מנגנון בקרה בשם הרשאת מנהל שחייבה לקבל אישור ממוחשב של עובד מטה הרשות להשלמת תהליך הנפקת דרכון או עדכון רטרואקטיבי של מען.
ישראל אקשטיין: השינוי שהוחל בו ביוני 2008 גרם לעיכובים מכיוון שעובדי המטה לא תמיד היו זמינים לאשר את הפעולות.
ישראל אקשטיין: חודש לאחר מכן, ביולי 2008 הוענקו חלק מההרשאות גם למנהלי לשכות וסגניהם.
ישראל אקשטיין: הענקת הרשאת מנהל לבעלי תפקידים בלשכות רוקנה מתוכן את הבקרה וההשקעה ליישומה.
ישראל אקשטיין: במוסד לביטוח לאומי, קיים ליקוי מבני מתמשך בעניין אבטחת המידע.
ישראל אקשטיין: הממונה על אבטחת המידע כפוף ישירות לסגן המנהלת הכללית לתקשורת ולמערכות מידע.
ישראל אקשטיין: כפיפות זו פוגעת באי תלותו.
ישראל אקשטיין: נוסף על כך הוא אינו מקבל עליו את מרותו של קצין הבטחון בהתאם לכללי שירות הבטחון הכללי משנת 2004.
ישראל אקשטיין: מן הראוי שהנהלת המוסד לביטוח לאומי תגדיר מבנה יעיל לניהול אבטחת המידע במוסדה ותפעל באופן מידי ליישומו.
ישראל אקשטיין: ביוני 2005 התחייב המוסד לביטוח לאומי בפני בית הדין הגבוה לצדק לרשום את כל הפעילויות של כל משתמשי התקשרות במוסד לביטוח הלאומי.
ישראל אקשטיין: בספטמבר 2006 החליטה הוועדה העליונה לתקשורת ולמערכות מידע לרכוש את תכנת "האינטלינקס" שמאפשרת לעשות זאת.
ישראל אקשטיין: על אף שהיה ידוע למנהל החטיבה לאבטחת מידע עוד באוגוסט 2006 מהן הדרישות מהמערכת הוא לא נערך בעניין.
ישראל אקשטיין: דבר המעכב את השימוש בה.
ישראל אקשטיין: המלצות המשרד הן:- על מנת לשפר את המצב יש לנקוט את הצעדים הבאים: על רשות האוכלוסין להכין נוהל אבטחת מידע, להקפיד על יישומם ולאייש את תפקידים הנחוצים למילוי דרישות חוק הגנת הפרטיות.
ישראל אקשטיין: במוסד לביטוח לאומי יש להפעיל ולנצל את כל מערכות אבטחת המידע, אשר הפעלתן תוכננה כבר בשנת 2007.
ישראל אקשטיין: יש לערוך סקר סיכונים, להגדיר מדינות אבטחת מידע ולהסדיר את המבנה הארגוני הנחוץ לאבטחת מידע במוסד לביטוח לאומי בכלל, ואת שיתוף הפעולה בין קצין הבטחון לבין מנהל החטיבה לאבטחת מידע בפרט.
ישראל אקשטיין: מן הראוי להגביר את מודעות העובדים לחובת שמירה על נוהלי עבודה בעניין אבטחת המידע.
יואל חסון: תודה רבה, אני מודה לך על הסקירה הזאת.
יואל חסון: אבקש להתייחס בשלב הראשון, לנושא שדיברנו עליו בתחילת הדיון הקודם וזה נושא המאגר שמחזיק מנהל משרד הפנים.
יואל חסון: הייתי מבקש ממך, המנהל הכללי של משרד הפנים, אתה בטח עודכנת בדיון הקודם, לשמוע מה אתה יודע על המצב הקיים היום במשרד הפנים.
גבריאל מימון: אני מנהל כללי חדש במשרד, וממונה עוד יותר חדש בפועל על רשות האוכלוסין.
גבריאל מימון: השתדלתי להתעדכן כדי לקבל אינפורמציה.
גבריאל מימון: אדוני היושב ראש, חברי הוועדה המכובדים, ראשית מבחינתי דוח המבקר האיר את עינינו ואין ספק שהוא מחייב אותנו, ומועיל לנו בחשיפת כשלים או בחשיפת נקודות תורפה שמן הראוי שאנחנו נתקן אותם.
גבריאל מימון: מבחינתנו הדוח הוא בהחלט חשוב ובהחלט מאיר עיניים.
גבריאל מימון: לגבי מספר נקודות מרכזיות שעלו בישיבה הקודמת ושעלו מדוח המבקר בכלל.
גבריאל מימון: הסוגיה הראשונה מתייחסת לממונה על אבטחת המידע.
גבריאל מימון: אכן הייתה תקלה.
גבריאל מימון: הייתה תקלה שממונה אבטחת המידע היה בעצם ממונה על עוד כחמישים דברים נוספים.
יואל חסון: בהכשרתו הוא היה מתאים לתפקידים האלה?
גבריאל מימון: מבחינת ההכשרה הפורמלית שלו הוא מתאים, ההתאמה הספציפית לאבטחת מידע במערכות מהסוג הזה, אני שאלתי אותו במפורש והוא אמר שהוא מתאים אבל יש לו עדיין להשתלם בסוגיה הזאת.
גבריאל מימון: לעניין הזה צריך אדם במשרה מלאה.
גבריאל מימון: צריך להיות לא רק אדם אחד אלא צריכה להיות יחידה ספציפית.
גבריאל מימון: כרגע אני לומד מה צריך להיות הרכבה כדי שתכסה את כל תחום אבטחת המידע.
גבריאל מימון: ביקשתי גם שהכפיפות לא תהייה למנהל תחום מחשוב ובקרת מערכות אלא תהייה כפיפות לגורם אחר כדי שהמבוקר לא יהיה גם הממונה.
גבריאל מימון: מבחינתי היחידה הזאת תאויש בקרוב.
יואל חסון: כרגע עשית בדיקה גם בעקבות הדיון בוועדה, ובוודאי מדוח המבקר, מהן התשובות שקיבלת, למה עד עכשיו הדברים התנהלו בדרך הזאת?
גבריאל מימון: מדובר ברשות שהוקמה באופן מהיר מאוד, על ידי מר יעקב גנות שעשה עבודה מצוינת.
גבריאל מימון: בסך הכל, מדינת ישראל הטילה עליו משימה להקים בפרק זמן קצר מאוד מערכת מאוד מאוד משמעותית, שאמורה להתמודד עם סוגיות מאוד מאוד ברמה הלאומית.
גבריאל מימון: המערכת עדיין לא מאוישת באופן מלא.
גבריאל מימון: עדיין יש המון פוזיציות פתוחות.
גבריאל מימון: יש המון תקנים שעדיין לא אוישו.
גבריאל מימון: המערכת כרגע בהתהוות.
גבריאל מימון: לכן אין לי ספק שבנקודת הזמן הזאת אני לא יוכל לומר באופן ברור שיש יחידה ממונה ושהיא מסוגלת לתת מענה בתחום אבטחת המידע.
גבריאל מימון: לכן מוטלת עלינו החובה, אני גם הנחיתי את היחידה האחראית וגם את היועץ המשפטי, לוודא ולהגיש לי מבנה ארגוני של יחידה שתוכל לכסות את התחום, וכדי שאני אוכל לבקש לאייש אותה.
יואל חסון: תוך כמה זמן תוקם היחידה לאבטחת מידע, ויהיה גם ממונה?
יואל חסון: תגדיר את הזמן כי הוועדה תדרוש זמן.
גבריאל מימון: הייתי מאוד רוצה שתוך שישים יום מהיום, היחידה הזאת תאויש ותוכל לתת לנו מענה בתחום המאוד קריטי הזה.
גבריאל מימון: אני חייב לומר ואני פונה כאן ליושב ראש ולחברי הוועדה, זה תפקיד שאני לא ממלא במשרה מלאה כי יש לי עוד כמה נושאים שאני אחראי עליהם.
גבריאל מימון: אני מכיר בחשיבות, אני מכיר את הצורך ואני אעשה את הכל כדי לאייש וגם כדי לדווח לוועדה על קצב ההתקדמות באיוש היחידה הזאת.
יואל חסון: אמורים למנות מנהל כללי לרשות?
גבריאל מימון: כן בהחלט.
גבריאל מימון: אני אמור לעמוד בראש וועדת איתור ראש רשות ההגירה.
גבריאל מימון: אני מקווה שכבר בשבוע הבא, כך הייתי רוצה, יפורסם כבר על קיומה של וועדת איתור כדי שיהיה ממונה במשרה מלאה לרשות.
גבריאל מימון: לגבי ההערה על משתמשים ששהו בחוץ לארץ, ו/או על משתמשים שנפטרו זה ליקוי.
גבריאל מימון: זה ליקוי ואנחנו צריכים למנוע מצב כזה.
גבריאל מימון: אני גם אמרתי לאנשים שממונים על מערכות המחשוב, שלדעתי, ואני לא מתיימר להיות איש בעל ידע מיוחד במחשוב, אמורות להיות מערכות אוטומטיות שמסוגלות להציף רשומות על שאילתות שלא היו אמורות להיות.
גבריאל מימון: אני מקווה שבפועל יצא בכל חודש, כך הבטיח לי מר ניסים אליאסף שהוא הממונה על תחום המחשוב, כל חודש יצא דוח שינקה את כל הרשומות.
ניסים אליאסף: הליקוי הזה כבר תוקן?
גבריאל מימון: אני שמח לומר שהליקוי תוקן, ואחת לחודש נדמה לי, מתבצעת סריקה וניקוי של כל הרשומות של אנשים שנפטרו כך שלא יוכלו להיות יותר שאילתות לרשומות לא קיימות.
יואל חסון: הצטרף אלינו השר המופקד על שיפור השירות הממשלתי לציבור, אני מודה לך שהצטרפת אלינו השר מיכאל איתן.
גבריאל מימון: הייתי מבקש ממר ניסים אליאסף, להתייחס גם לנושא סקר הסיכונים וגם לגבי התקלה שנמצאה במינהל באילת.
ניסים אליאסף: המערכת היום מוגדרת כמערכת תשתית מידע קריטי, ומונחת על פי חוק של השירות הבטחון הכללי – הרשות לאבטחת מחשבים.
ניסים אליאסף: היא מבקרת אותנו ואנחנו עובדים מול "תו"ל תמר, תורת אבטחה".
ניסים אליאסף: יש לנו רפרנט שמנחה אותנו.
ניסים אליאסף: שיטת ההנחיה בשוטף זה פגישות עם הרפרנט מטעם רא"ם, פגישות של וועדת היגוי לאבטחת מידע שיש במשרד.
ניסים אליאסף: כעת צריך לחדש את המינוי בעקבות הקמת הרשות.
ניסים אליאסף: מבצעים ביקורות איטיות.
ניסים אליאסף: בדיוק הם היום ואתמול באמצע תהליך ביקורת אצלנו.
ניסים אליאסף: בביקורת הזו תמיד נמצאים ליקויים שיש לתקן, כי תמיד יהיו ליקויים.
ניסים אליאסף: ביצענו סקר סיכונים, אחר כך אני אתייחס אליו.
ניסים אליאסף: בצענו הדרכות למשתמשים, הכשרות לבעלי תפקיד – הם ביצעו תרגילי תקיפה מול המערכת, תרגילונים מול המשתמשים על ידי שהם זורקים להם כל מיני סימנים מחשידים והם צריכים לדווח על הסימנים האלה מבלי שהם יהיו מוכנים לכך מראש, ומפעילים כל מיני כלים לסריקת המערכת.
ניסים אליאסף: בעקבות דוח המבקר וביקורות, בוצעו במהלך השנה רשימה של פעילויות שאני יכול להציג אותן, אני לא אקריא אותם כדי שלא יכנסו לפרוטוקול ולא ידעו את פעולות ההגנה שלנו ושיוכלו על ידי כך לתקוף אותנו, אנחנו יכולים להביא רשימה של כל הפעילויות שנעשו בשנת 2009 בתוך המערכת כולל פרויקט אחד של בידוד ליבת המערכת.
ניסים אליאסף: הפרויקט הזה עלה לנו מאות אלפי שקלים.
ניסים אליאסף: נכתבו נהלים בהתאם להנחיות המבקר ועוד כל מיני פעולות, אני אשמח להעביר את זה לידי המבקר או לידי הוועדה.
ניסים אליאסף: אני לא רוצה להקריא אותן בקול מסיבות ידועות.
יואל חסון: אני רוצה להבין, אפילו אחרי הטיוטה כשהדוח פורסם, אתם כמובן ראיתם אותו עוד קודם, מה עשיתם?
יואל חסון: הקמתם וועדה או צוות?
ניסים אליאסף: הקמנו צוות עבודה מול תכנית עבודה, ואפילו תוך כדי הביקורת, איתרנו בעיות, התחלנו לטפל בהן תוך כדי הביקורת.
ניסים אליאסף: קבענו ועשינו סקר סיכונים, וגם תוך כדי הסקר ביקשנו ליידע אותנו אם אותרה בעיה ושצריך להרים דגל עוד לפני הטיוטות, אני מדבר על סקר הסיכונים, ביקשנו שידווחו לנו מיד כדי שנוכל לתקן.
ניסים אליאסף: גם בביקורות שעורכים אתמול והיום בלב המערכת שלנו ביקשנו מהשירות הכללי לדווח לנו מיד על כל תקלה או בעיה שהם נתקלים ולא להמתין עד שנקבל את הטיוטות בעוד שלושה שבועות.
ניסים אליאסף: ביקשנו להודיע לנו מיד.
יואל חסון: אין לי ספק שאתה עובד מדינה מסור ואדם הגון, אבל אתה מדבר על כל הדברים מסביב , אבל איך יכול להיות שבכל התקופה הזאת, גם לפני הדוח וגם אחרי, בין הדברים היותר חשובים שממונה על אבטחת מידע , היחידה הזאת שמדובר שעכשיו תקום, אתה לא עמדת על הרגליים האחוריות שלך ואמרת שאתה לא מוכן להמשיך בצורה הזאת.
יואל חסון: אין שום הוכחה שעשית את זה ואין שום פעולה, למה?
יואל חסון: כי חששת שזה יגביל את יכולת הניהול שלך?
ניסים אליאסף: אמרתי למי שצריך לומר.
יואל חסון: כנראה שלא מספיק חזק.
ניסים אליאסף: עשיתי את זה כמו שאני חושב שצריך לעשות את זה, אבל לא אני קובע.
יואל חסון: עשית את זה חלש מידי.
ניסים אליאסף: אני לא חושב שחלש מדי.
ניסים אליאסף: מבחינת התוצאה לא השגנו את זה, אבל היום יש מנהל כללי חדש ואתה שומע מה הוא אומר.
ניסים אליאסף: הוא אומר שהוא הולך להקים יחידה ולא רק עובד אחד.
ניסים אליאסף: זה לא תפקיד לעובד אחד.
ניסים אליאסף: כי אם יש לנו מאות משתמשים רק של משרד הפנים, ועוד מאות משתמשים של לקוחות חיצונים, מאות שירותים שאנחנו נותנים ללקוחות חיצוניים, זו לא עבודה לבנאדם אחד, והמנהל הכללי הנוכחי הבין את זה.
ניסים אליאסף: מבחינת זליגת המידע - דרך אגב הציון שקיבלנו השנה בנושא של אבטחת המידע מטעם הרשות לאבטחת מחשבים הוא 82, כלומר עלינו לציון 82 ואני מקווה שבשנה הנוכחית נעלה עוד קצת.
ניסים אליאסף: כך שהמערכת היא לא מערכת פרוצה וכל מי שרוצה להיכנס אליה יכול.
ניסים אליאסף: אני לא חושב שזה המצב.
ניסים אליאסף: הבעיה שלנו היא בעיה של זליגת המידע.
ניסים אליאסף: כאן הבעיה העיקרית שלנו.
ניסים אליאסף: מבחינת ההנחיה של שירות הבטחון הכללי, הנושא של ההגנה על הפרטיות הוא לא איום הייחוס, איום הייחוס הוא בעניינים אחרים ועל מה הוא אמור להגן.
ניסים אליאסף: עמדנו על כך שבסקר הסיכונים החברה תבצע גם סקר בנושא של זליגת מידע וקיבלנו על זה ריקושטים ואנחנו צריכים לטפל בהם.
ניסים אליאסף: בנוגע לזליגת המידע אנחנו מעבירים מידע על פי חוק, את המידע אנחנו חייבים להעבירעל פי חוק חוק למשרדי ממשלה, לגורמי בטחון, למפלגות, לגורמים פרטיים כמו שוק ההון, בנקים.
ניסים אליאסף: לכל אלה שמקבלים מאיתנו מידע.
ניסים אליאסף: יש אתר באינטרנט של משרד הפנים ובו רשום מי מקבל מידע, איזה משרדים מקבלים מידע ומהם השדות שהם מקבלים.
יואל חסון: בעניין הזה רציתי לשאול אותך, אמרתי קודם שאני בדקתי קצת והתייעצתי עם אנשי מקצוע בעניין הזה.
יואל חסון: נאמר לי לדוגמה כשרוצים להעביר דיסק עם מידע, ורוצים שהוא יהיה בשימוש אצל גורם אחד בלבד, יש היום פתרונות טכנולוגיים שלא מאפשרים העתקה, לא מאפשרים שכפול.
יואל חסון: ברגע שמתבצעת פעולת שכפול הנתונים משתבשים והמידע לא מסוגל לעבוד במקום אחר.
יואל חסון: תכנות מאוד פשוטות שיודעות לעשות ולשמור על עצמן באופן כזה.
יואל חסון: איך אצלכם לא היה שום תהליך שאמר שאם אתם מעבירים את המידע הזה אז המידע לא בר העתקה, כנראה שאין בררה וחייבים להעביר את המידע הזה, ניתן, ואני יודע שניתן כי קיבלתי הוכחות לדבר הזה, ניתן היה לשכפל דיסקים ולשכפל קבצים ולהעביר מאחד לאחד.
יואל חסון: איך לא התגברתם על הדבר באמצעות טכנולוגיות פשוטות.
ניסים אליאסף: כשאנחנו מעבירים מידע למישהו, הדבר הראשון שהוא עושה זה לשתול את הנתונים בבסיס הנתונים שלו.
ניסים אליאסף: יושבים פה חברים מהמוסד לביטוח לאומי, להם אנחנו נותנים מידע והם מקבלים אותו לצורך שתילתו בתוך המערכת שלהם.
ניסים אליאסף: לא שהם לוקחים דיסק והם עובדים איתו מרחוק.
יואל חסון: אני פחות מדבר על המוסד לביטוח לאומי, אני מדבר על גורמים - - -
ניסים אליאסף: אצל כל הגורמים זה כמעט אותו דבר.
ניסים אליאסף: אצל כל הגורמים זה אותו דבר.
ניסים אליאסף: אנחנו התחלנו לעשות, התחלתי לומר והפסיקו אותי בפעם הקודמת, ביוזמתנו שונה החוק בנושא של המפלגות ששם אנחנו שותלים סימנים מיוחדים בכל פנקס בוחרים שאנחנו נותנים.
ניסים אליאסף: לאחרונה אנחנו קיבלנו אישור מהלשכה המשפטית שלנו גם לסמן קבצים שאנחנו נותנים ללקוחות אחרים.
ניסים אליאסף: אנחנו נתחיל עם זה בתקופה המאוד מאוד קרובה.
ניסים אליאסף: זה אומר שהמוסד לביטוח לאומי יקבל מאיתנו נותנים שאנחנו נסמן אותם ואנחנו נודיע לו שאנחנו מסמנים, כמובן שלא נגיד מה סימנו.
ניסים אליאסף: אם חלילה אנחנו נראה בפעם הבאה דליפה נוכל לדעת בוודאות מאיפה הנתונים האלה יצאו.
ניסים אליאסף: אנחנו מדברים על קבצים גדולים של יותר ממאה אלף, אפשר גם בפחות, אבל ברגע שנתחיל לסמן את הנתונים האלה ונודיע לכלל המשתמשים, שימו לב מהיום הנתונים שאתם מקבלים מסומנים בסימון חד ערכי.
ניסים אליאסף: אני מניח שהאמצעים שהם ינקטו כדי להגן על המידע יהיו גדולים יותר.
ניסים אליאסף: להערכתי נצמצם את התופעה, אם לא נמנעה אותה לחלוטין.
ניסים אליאסף: לגבי הליקויים שנאמרו שיש במערכת "אביב" ליקוים כמו חוסר מידע על ארץ העלייה או דברים מהסוג הזה.
ניסים אליאסף: הנתונים במערכת "אביב" הם נתונים היסטוריים משנת 1948.
ניסים אליאסף: בשנות החמישים הנתונים היו על כרטיס מנוקב שסך כל התווים שהופיעו בו היו כשמונים, עשו אז כל מיני כיווצים, כלומר הנתונים היו מאוד מצומצמים.